kardosdrur/scandi-wiki huggingface dataset:
Jens Bangsbo

Jens Bangsbo (født 2. oktober 1957 i Aarhus) er en dansk fodboldtræner, tidligere fodboldspiller, samt nuværende professor og viceinstitutleder ved Institut for Idræt ved Københavns Universitet. Han er nuværende anden assistenttræner for den italienske klub Atalanta

Karriere 
I 1970'erne og starten af 1980'erne spillede Bangsbo fodbold som forsvarsspiller for Kastrup Boldklubs hold i 1. division. Han har spillet over 350 kampe i Danmarks bedste fodboldrække.

Bangsbo blev uddannet fysiolog fra Københavns Universitet i 1994, og i 2003 blev han ansat som professor ved Institut for Idræt.

Fra 2001 til 2004 var han assistenttræner for den italienske fodboldklub Juventus, hvor ansvarsområderne var teknik, taktik og den fysiske træning. Bangbo har også arbejdet som konsulent for den græske klub AEK Athen.

Bangsbo har i flere perioder været tilknyttet Danmarks fodboldlandshold som fysisk træner før og under slutrunder. Således var han første gang med til Europamesterskabet i fodbold 2004 i Portugal, ligesom han var med i Sydafrika under VM i fodbold 2010, og senest var han tilknyttet holdet før og under EM i 2012. Han fungerer også som instruktør for de internationale organisationer UEFA og FIFA.

Referencer

Eksterne henvisninger 

 Jens Bangsbos profil på Københavns Universitets hjemmeside

Personer fra Aarhus
Fysiologer fra Danmark
Professorer fra Københavns Universitet
Faglitterære forfattere fra Danmark
Fodboldtrænere fra Danmark
Fodboldspillere fra Danmark
Fodboldspillere fra Kastrup Boldklub
Juventus F.C.
Danmarks fodboldlandshold
Dansksprogede forfattere fra Danmark
Personer i Kraks Blå Bog
Stuhr

Stuhr hentyder til flere personer:
 Jerzy (Oskar) Stuhr (* 1947, Kraków)
 Kevin Stuhr Ellegaard (* 1983, København), en dansk fodboldspiller
 Maciej Stuhr (pl)

 Se også
 Stuhr (Niedersachsen) - en kommune i Niedersachsen
Alina Devecerski

Alina Natalie Devecerski (født 27. marts 1983, i Sverige og opvokset i Sundbyberg. Hun er svensk sanger, sangskriver, danser og koreograf. Devercerski slog igennem i foråret 2012 med sangen "Flytta på dej" som blev en nummer et hit-single i både Sverige, Norge og Danmark. Den 19. november samme år udgav Devercerski sit debutalbum: "Maraton". Devecerski skriver sine sange sammen med Christoffer Wikberg. Udover sin musik arbejder hun også på at det kulturelle Hallonbergen.

Biografi

Baggrund 
Alina Devercerski er opvokset i Sundbyberg, i Stockholms län og hun er af både finsk og serbisk herkomst. Hun begyndte sin musiske karriere i et pigeband som 19-årig. Efter i nogle år at have skrevet sange for andre, begyndte hun i 2010 at skrive materiale til sin egen solokarriere. Noget af hendes musikalske inspiration kommer fra Nirvana, Familjen, Kent og M.I.A.

Gennembrud 
I foråret 2012 slog Devercerski igennem med elektropopsinglen "Flytta på dej", som blev udgivet digitalt 20. april. Sangen toppede på Sverigestoplistan, og lå i to uger i top-tre på Sveriges Radio P3's Digilistan og Spotify samt Danmark Radio's P3s Uundgåelige i uge 26, 2012 . Ifølge Deverceski selv handler sangen om "at forsøge at slippe af med min indre negative stemme, som forsøger at tage mig ned og holde mig tilbage med forskellige midler". Kort efter udgivelsen blev Devercerski booket på flere af de store festivaler i Sverige, heriblandt Hultsfredfestivalen den 15. juni, Peace & Love den 28. juni, Emmabodafestivalen den 27. juli og Storsjöyran den 28. juli. Den 6. juli samme år udkom efterfølgeren "Ikväll skiter jag i allt", med en mere beskeden modtagelse, med en 48. plads på Digilistan den 5. august. Den 18. oktober 2012 indledte hun en nordisk tourne, med 12 shows og start i København.

I mellemtiden havde Aftonbladet den 13. november premiere på musikvideoen til "Jag svär", en sang, der oprindeligt var b-side til "Flytta på dej" Den blev instrueret af Marcus Storm. Debutalbumet Marathon blev udgivet den 19. november, hvis titel refererer til den lange vej, det har været for Devecerski. Udover Devecerskis eksisterende samarbejde med Christoffer Wikberg, har hun også skrevet to af sangene sammen med Joakim Berg fra Kent. Albummet debuterede på med en 47'ende plads i Sverige og blev mødt med positiv kritik fra den svenske musikpresse med komplimenter.

Som den tredje single fra albummet var "De e dark nu" Sangen blev udgivet 14. januar 2013 og gik direkte ind på Sveriges Radio P3's A-liste og Fredrik Virtanen udnævnte det til denne uges sang i Aftonbladet.

Diskografi 
 Flytta på dej (2012)
 Jag svär (2012)
 Ikväll Skiter Jag i Allt (2012)

Eksterne henvisninger 
 

Sangere fra Sverige
Sekundærrute 442

Sekundærrute 442 er en rutenummereret landevej i Jylland. Vejen går fra en afkørsel på Midtjyske Motorvej ved Riis, gennem Givskud og rundt om Jelling til Vejle.

442
Miki Roqué

Miguel 'Miki' Roqué Farrero (8. juli 1988 – 24. juni 2012) var en spansk fodboldspiller. Hovedsageligt en central forsvarsspiller, men han kunne også fremstå som en defensiv midtbanespiller.

Han nåede at spille for Liverpool og Oldham Athletic i England og Xerez, Cartagena og Real Betis i hjemlandet Spanien.

Miki Roqué døde i juni 2012 i en alder af 23 år på grund af kræft.

Sygdom og død 
Den 5. marts 2011 efter at have gennemgået en rutinemæssig undersøgelse på grund af rygproblemer, blev Miki Roqué diagnosticeret med bækkenkræft,, og fik dagen efter foretaget en operation for at fjerne den ondartede svulst. Klubben søgte at hjælpe spilleren med at betale for behandlingen ved at sælge armbånd til fansene.

Den 11. marts 2012, efter lidt over et års sygdom, tabte Miki Roqué kampen mod kræften og døde, to uger før sin 24-års fødselsdag. Hans død førte til en række hyldester på Twitter, herunder fra flere internationale spillere. Den 1. juli 2012, efter at Spanien vandt EM-finalen 2012, bar Spaniens målmand, Pepe Reina (Miki Roqués tidligere holdkammerat), en Betis-trøje med Miki Roqués navn på under spillernes fejring på det olympiske stadion i Kyiv.

Referencer 

Fodboldspillere fra Spanien
Fodboldspillere fra Liverpool F.C.
Fodboldspillere fra Real Betis
Fodboldspillere fra Oldham Athletic A.F.C.
Fodboldspillere fra Xerez CD
Personer døde af kræft
Tyvelse (Tyvelse Sogn)

Tyvelse er en lille landsby, som ligger i "trekants-området" mellem Ringsted, Næstved og Sorø.

Byer i Næstved Kommune
Flystyrtet i Indonesien 2012

Et Fokker 27, ejet af det Indonesiske luftvåben, styrtede ned i et boligkompleks mens det forsøgte at lande i Jakarta den 21. juni, 2012. 6 ud af det 7 besætningsmedlemmer døde øjeblikkeligt; andenpiloten bukkede senere under for sine skader, mens 4 personer på jorden blev dræbt, og 11 andre såret.

Kilder 

Indonesien 2012, Flystyrtet i
Flyulykker og -hændelser i Indonesien
Merete Engel

Merete Engel (12. marts 1931 - 2013) var dansk redaktør og forfatter til skolebogssystemer. I 2008 modtog Merete Engel Undervisningsmiddelprisen for læresystemet Tre religioner. Ligheder og forskelle i kristendom, jødedom og islam (2007), som retter sig mod den religiøse forskelligartethed, der er i den danske folkeskole.

Engel var i øvrigt forfatter til mere end 30 undervisningsbøger til brug i folkeskolen, især til fagene tysk, dansk for tosprogede og kristendomskundskab. Engel arbejdede for at undervisningen af børn med anden kulturbaggrund skulle tilrettelægges ud fra den enkelte elevs sproglige forudsætninger på modersmålet, elevens forudsætninger på dansk, alder, skolebaggrund og kulturelle baggrund.

Eksterne links 
 Politikere skrinlagde forsøg trods gode resultater, UFE 
 UFE temanummer 2000 
 Krav til undervisningsmaterialer til tosprogede elever, UFE 
 Eksperter uenige om effekt af modersmålsundervisning, Jyllands-Posten 14.1. 2000
 Modersmålsundervisning forbedrer danskkundskaber 14.1.2000
 Tosprogede elever i engelsk- og tyskundervisningen, UFE 
 Undervisningsmiddelprisen 2008, UVM
 Det religiøse overblik, Kristeligt Dagblad 17.7. 2010

Bøger af Merete Engel 
 Her er jeg. Melek og Muhammed lærer dansk. Lærerens bog sammen med Lone Hallahan, Irene Hansen og Anita Rasmussen.
 Her er jeg. Melek og Muhammed lærer dansk. Elevens bog bog sammen med Lone Hallahan, Irene Hansen og Anita Rasmussen.
 Du har ik' spør't appelsin. Vurdering af mellemsprog og andetsproget dansk hos 5-7 årige tosprogede børn Sammen med Bente Bundgaard, Mubeen Hussain og Karen Kjær.
 Ræven med perlehalen. Dansk for tosprogede på mellemtrin. Lærerens bog Sammen med Søren Hegnby. 
 Tre religioner 1: Skabelsen. Ligheder og forskelle i kristendom, jødedom og islam.
 Tre religioner 2: Tro og traditioner. Ligheder og forskelle i kristendom, jødedom og islam.
 Tre religioner 3: Litterære tekster. Ligheder og forskelle i kristendom, jødedom og islam.
 ''Bibelen og Koranen. Ligheder og forskelle'.'

Lærere fra Danmark
Regulative princip

Det regulative princip angående den offentlige tilbedelse af Gud. Er et doktrin i den kristne teologi, som lærer at tilbedelsen af Gud, kun må foregå på den måde som er udnævnt eller befalet af Den Hellige Skrift. Med andre ord, Gud skal ikke lovprises efter menneskelige opfindelser eller traditioner, men kun på den måde Bibelen giver mandat til. Det regulative princip bliver nogle gange kædet sammen med Sola Scriptura.

Det regulative princip bliver ofte sat i kontrast med det normative princip, som lærer at Gud må tilbedes på alle måder, bortset fra de der direkte forbydes i Bibelen eller forstyrrer kirkens enhed og orden.

Det normative princip er generelt set accepteret blandt anglikanere, metodister, evangelikale og lutheranere. Hvorimod det regulative princip er accepteret i den reformerte kirke og er udtrykt i reformerte bekendelsesskrifter såsom Westminster Konfessionen, Den belgiske Bekendelse og Heidelberg-katekismen.

Reformerte bekendelsesskrifter 
Det regulative princip kommer til udtryk bl.a. følgende reformerte bekendelsesskrifter:

Westminster Konfessionen – Om religiøs tilbedelse og sabbatsdagen (Kap. 21,1):

”Naturens lys viser at der er en Gud, som er suveræn og har herredømme over alle, er god, og gør godt mod alle, og derfor bør frygtes, elskes, lovprises, hidkaldes, stoles på, og tjenes, af hele hjertet, og af hele sjælen og af hele styrken. Men den acceptable måde hvorpå den sande Gud skal tilbedes er fastsat af Ham selv, og er derfor begrænset af Hans egen åbenbaret vilje, så at Han ikke tilbedes efter menneskers forestillinger og anordninger, eller Satans opfordringer, eller ved synlig fremstilling, eller nogen anden måde ikke ordineret af Den Hellige Skrift.”

Den belgiske Bekendelse – Om kirkens orden og disciplin (Kap. 32):

”Vi tror alligevel, selvom det kan være nyttigt og gavnligt, at dem som regerer i kirken, indfører og etablerer bestemte anordninger blandt dem selv, for opretholdelsen af kirkens legeme; bør de alligevel være omhyggelige, så at de ikke afgår fra de ting som Kristus, vor eneste Herre, har indført. Og derfor, afviser vi alle menneskelige opfindelser, og alle love, som mennesket ønsker at indføre i tilbedelsen af Gud, for derved at binde og tvinge samvittigheden på nogen som helst måde. Derfor anerkender vi kun det som har tendens til at fostre og bevare samklang, og enhed, og vedholder alle mennesker i lydighed mod Gud. Til dette formål er ekskommunikation eller kirkedisciplin nødvendige, med de forskellige omstændigheder der hører til, i overensstemmelse med Guds Ord.”

Heidelberg-katekismen:

"Sp. 96. Hvad vil Gud i det andet bud?

At vi ikke på nogen måde skal afbillede Gud eller dyrke ham på anden vis, end han har befalet i sit Ord."

Se også 
 Calvinisme
 Reformerte Kirke

Kilder 

Kristen teologi
Calvinisme
Protestantisme
DM i landevejscykling 2012

Danmarksmesterskaberne i landevejscykling 2012 blev afholdt fra 21. – 24. juni 2012, i Hammel, Østjylland.

Medaljeoversigt

Resultater

Herre Elite Enkeltstart (39 km)

Herre Linjeløb (200 km)

Kilder

Eksterne henvisninger 
 DM-medaljevindere gennem tiderne hos Danmarks Cykle Union

Cykelløb i 2012
2012
Malaysian Open 2012 (damesingle)

Jelena Dokić var den forsvarende mester, men hun tabte i anden runde til Olivia Rogowska.

Hsieh Su-wei vandt titlen ved at besejre Petra Martic  i finalen med 2–6, 7–5, 4–1. Martic træk  sig pga.bevismelse og kramper, efter at have spillet en tre timer lang  semifinale samme dag.

Seedning 

 Agnieszka Radwańska (Kvartfinalen, træk sig med en skade)
 Jelena Janković (Semifinalen)
 Peng Shuai (Kvartfinalen)
 Jarmila Gajdošová (Anden runde)

<li> Petra Martić (Finale, træk sig med en skade)
<li> Ayumi Morita (Kvartfinalen, træk sig med en skade)
<li>  Jelena Dokić ''(Anden runde)
<li>  Anne Keothavong ''(Første runde)

Finale

Bottom Half

Kvalifikation

Seedning 

  Hsieh Su-wei (Kvalificeret)
  Karolína Plíšková (Kvalificeret)
  Kristýna Plíšková (Kvalificeret)
  Rika Fujiwara ''(Anden runde) 

<li> Elena Bogdan (Kvalifikationsfinale)
<li> Varatchaya Wongteanchai (Første runde)
<li> Zhang Ling ''(Første runde)
<li> Ayu Fani Damayanti ''(Kvalifikationsfinale)

 Kvalificerede 

  Hsieh Su-wei 
 ''' Karolína Plíšková

<li>  Kristýna Plíšková
<li>  Nudnida Luangnam

Første kvalifikation

Anden kvalifikation

Tredje kvalifkation

Fjerde kvalifkation

References 
 Main Draw
 Kvalifikation Draw

WTA Tour 2012
Barcelona Ladies Open 2012 (damesingle)

Roberta Vinci var den forsvarende mester, men hun tabte til Simona Halep 6–1, 6–3 i anden runde.
Sara Errani vandt turneringen ved at besejre Dominika Cibulková med 6–2, 6–2 i finalen.

Seedning

 Francesca Schiavone (Første runde)
 Julia Görges (Kvartfinalen)
 Dominika Cibulková (Finale)
 Roberta Vinci (Anden runde)

<ol start="5">
  Flavia Pennetta ''(Anden runde)
  Petra Cetkovská ''(Anden runde)
  '''Sara Errani (Mester)
  Polona Hercog (Første runde, træk sig)
</ol>

Finale
{{4TeamBracket-Tennis3
| RD1=Semifinale
| RD2=Finale

| team-width=175

| RD1-seed1= 
| RD1-team1= Sorana Cîrstea
| RD1-score1-1=1
| RD1-score1-2=1
| RD1-score1-3= 
| RD1-seed2=3
| RD1-team2= Dominika Cibulková
| RD1-score2-1=6
| RD1-score2-2=6
| RD1-score2-3= 

| RD1-seed3= 
| RD1-team3=
| RD1-score3-1=1
| RD1-score3-2=2
| RD1-score3-3= 
| RD1-seed4=7
| RD1-team4= Sara Errani
| RD1-score4-1=6
| RD1-score4-2=6
| RD1-score4-3= 

| RD2-seed1=3
| RD2-team1= Dominika Cibulková
| RD2-score1-1=2
| RD2-score1-2=2
| RD2-score1-3= 
| RD2-seed2=7
| RD2-team2= Sara Errani
| RD2-score2-1=6
| RD2-score2-2=6
| RD2-score2-3= 
}}

Top Half

Bottom Half

Kvalifikation
Seedning

  Arantxa Rus (Første runde)
  Karin Knapp (Første runde)
  Aravane Rezaï (Kvalificeret)
  Estrella Cabeza Candela (Kvalifikationsfinale, Lucky Loser)

<li> Anastasia Pivovarova (Første runde)
<li> Petra Rampre (Kvalifikationsfinale)
<li> Ekaterina Ivanova (Anden runde)
<li> Maria Elena Camerin (Kvalifikationsfinale)

Kvalificerede

  Annalisa Bona
  Yuliya Beygelzimer

<li>  Aravane Rezaï
<li>  Laura Thorpe

Første kvalifkation

Anden kvalifkation

Tredje kvalifikation

Fjerde kvalifikation

References
 Main Draw
 Kvalifikation Draw

WTA Tour 2012
Wimbledon-mesterskaberne 2012

Wimbledon-mesterskaberne 2012 var en tennisturnering, der blev spillet udendørs på græsbaner. Det var den 126. udgave af Wimbledon-mesterskaberne og den tredje Grand Slam-turnering i 2012. Den blev spillet på The All England Lawn Tennis & Croquet Club i Wimbledon (London), London, England i perioden 25. juni – 8. juli 2012.

Caroline Wozniacki repræsenterede de danske farver i seniorturneringerne, og hvor hun var 7. seedet i damesingle. Hun tabte i 1. runde til Tamira Paszek.

Frederik Løchte Nielsen deltog i herredouble-turneringen, hvor han vandt turneringen.

Turneringen dag-efter-dag

1. dag (25. juni) 
 Seedede ude:
 Herresingle:  Tomáš Berdych [6],  John Isner [11],  Andreas Seppi [23],  Marcel Granollers [24]
 Damesingle:  Flavia Penetta [16],  Jelena Janković [18],  Daniela Hantuchová [27],  Monica Niculescu [29]
 Damedouble:  Anabel Medina Garrigues /  Arantxa Parra Santonja [12]

Schedule of Play

2. dag (26. juni) 
 Seedede ude:
 Men's Singles:  Feliciano López [14],  Bernard Tomic [20],  Kevin Anderson [32]
 Women's Singles:  Lucie Šafářová [19],  Svetlana Kuznetsova [32]

Schedule of Play

Resultater

Herresingle 
Uddybende artikel:Wimbledon-mesterskabet i herresingle 2012

Herredouble 
Uddybende artikel:Wimbledon-mesterskabet i herredouble 2012
 Jonathan Marray /  Frederik Nielsen –  Robert Lindstedt /  Horia Tecău, 4–6, 6–4, 7–6(7–5), 6–7(5–7), 6–3

Damesingle 
Uddybende artikel:Wimbledon-mesterskabet i damesingle 2012
 Serena Williams –  Agnieszka Radwańska, 6–1, 5–7, 6–2

Eksterne henvisninger 

 Officiel hjemmeside for turneringen

Fodnoter 

 
WTA Tour 2012
ATP Tour 2012
Carina Rosenvinge Christiansen

Carina Rosenvinge Christiansen (født 17. marts 1991 i Aalborg) er en dansk bueskytte, der er medlem af Aalborg Bueskyttelaug.

Karriere 
Carina Rosenvinge Christiansen begyndte med bueskydning som 11-årig i 2002 og havde sin debut på seniorlandsholdet i 2009 som 18-årig. En lille måned senere deltog hun ved VM, hvor hun blev nr. 7, derefter er det blevet til en 9. plads ved EM i 2010, 18. plads ved World Cup 4 i 2009 og en 17. plads ved World Cup 4 i 2010. Hun blev udtaget til det danske hold ved OL i London 2012, hvor hun nåede ottendedelsfinalen i den individuelle konkurrence og kvartfinalen i holdkonkurrencen med Maja Jager og Louise Laursen.

Eksterne henvisninger 

 Profil  på ol.dk

Bueskytter fra Danmark
Personer fra Aalborg
Gran-mælkehat

Gran-mælkehat (Lactarius deterrimus) er en svamp, der er almindelig i Danmark i græs under unge graner - oftest langs stier og skovveje. Hatten bliver op til 10 centimeter i diameter og stokken 2 til 7 cm lang. Hele svampen er orange, med alderen med nogen grønfarvning - ofte i form af ringe eller pletter, særligt på hatten. Gamle svampe kan være gråbrune til grønne. Som andre mælkehatte indeholder kødet såkaldt mælkesaft, der i dette tilfælde også er orange.

Spiselighed 
Gran-mælkehat er spiselig, men ofte angrebet af larver. Ved indtagelse farves urinen rød dagen efter. Stokken er hul, det er ikke tegn på en dårlig svamp. Svampe der har beholdt mest af den orange farve foretrækkes som spisesvampe. Kan forveksles med Velsmagende mælkehat der også er spiselig, også er orange med orange mælkesaft men vokser under Fyr.

Udbredelse 
Forekommer i hele Europa samt hist og her i det vestlige Asien. I sydlige, varmere områder findes den kun i bjergskove. Den er almindelig i Nord- og Østeuropa.

Kilder 
 Politikens svampebog af Foreningen til Svampekundskabens Fremme, 1983. 

Svampe i Danmark
Spiselige svampe
Mælkehat-slægten
Fun in Acapulco (sang)

"Fun In Acapulco" er en komposition af Ben Weisman og Sid Wayne og er indsunget af Elvis Presley. "Fun In Acapulco" var titelnummer til Elvis Presley-filmen Fun in Acapulco fra 1963. Sangen blev indspillet af Elvis hos Radio Recorders i Hollywood den 23. januar 1963.

Sangen blev ikke udsendt på singleplade, men udkom samtidig med filmen i november 1963 på en LP-plade med soundtracket fra filmen. Soundtracket hed ligeledes Fun In Acapulco.

"Fun In Acapulco" er endvidere på CD'en fra 18. juli 1995 Command Performances – The Essential 60's Masters, vol. 2, som er en samling af de bedre af Elvis' filmsange fra hans 33 film.

Besætning 
Ved indspilningen af "Fun In Acapulco" og de øvrige sange i filmen deltog:
 Elvis Presley, sang
 Scotty Moore, guitar
 Barney Kessel, guitar
 Grady Martin, guitar
 Jerry Kennedy, guitar
 Harold Bradley. guitar
 Tiny Timbrell, guitar og mandolin
 Floyd Cramer, klaver
 Dudley Brooks, klaver
 Ray Siegel, bas
 Bob Moore, bas
 D.J. Fontana, trommer
 Murrey "Buddy" Harman, trommer
 Hal Blaine, trommer
 Emiel Radocchia, trommer
 Homer "Boots" Randolph, saxofon
 Anthony Terran, trompet
 Rudolph D. Lorea, trompet
 The Jordanaires, kor
 Millie Kirkham, kor
 Joe Babcock, kor
 The Amigos, kor

Referencer 

Elvis Presley-sange
Sange fra 1963
Karl Fredrik Wilkama

Karl Fredrik Wilkama, født Wilkman (27. marts 1876 – 15. juli 1947 i Helsinki) var en finsk infanterigeneral. Han var øverstkommanderende for det finske forsvar.

Wilkama blev officer i den kejserriget Ruslands hær i 1899. Ifølge arkiverne indledte han sin militære karriere den 30. maj 1889, mens han kun var 13 år.

Wilkama blev udpeget til generalmajor den 12. april 1918. I starten havde han kommandoen over den finske øst-armé.

Generalmajor Wilkama blev udpeget til øverstkommanderende for den finske hær den 31. maj 1918 da kavalerigeneral Mannerheim fik bevilget orlov fra sin stilling. Wilkama beholdt imidlertid kun denne post i 2½ måned (indtil 13. august 1918). Han trak sig tilbage fra hæren den 18. juni 1919, men blev genudnævnt til øverstkommanderende for perioden 12. september 1919 – 7. august 1924. Han blev forfremmet til generalløjtnant den 16. maj 1922.

Hans tredje periode som øverstkommanderende begynde den 2. oktober 1925 og han gik på pension den 22. maj 1926. Han blev infanterigeneral den 16. maj 1928. Han gjorde tjeneste på særlige poster i det finske hovedkvarter under Vinterkrigen og Fortsættelseskrigen.

Wilkama modtog den lettiske militære Lāčplēsisordenen af 2. klasse.

Henvisninger 

Officerer fra Rusland
Generaler fra Finland
Personer i 1. verdenskrig
Friedrich Reinhold Kreutzwald

Friedrich Reinhold Kreutzwald (født 26. december 1803 (juliansk kalender) i Neeruti i Kadrina kommune, død 25. august 1882 i Tartu) var en estisk folklorist, digter og læge i Võru. 

Allerede som student begyndte han at nedskrive estiske viser og andre traditioner. I årene fra 1830–erne til 1850-erne offentliggjorde han afhandlinger om esternes historie og traditioner og fik efter Friedrich Robert Faehlmanns død den opgave af Estnische Gelehrte Gesellschaft (Õpetatud Eesti Selts) at indsamle og offentliggøre traditionerne om Kalevipoeg. Hans værk udkom i selskapets forhandlinger mellem 1857 og 1861 med tekster på estisk og med tysk oversættelse af Ernst Reinthal. 

Han fulgte Elias Lönnrots eksempel ved sammenstillingen af Kalevala, idet at han prøvede at skabe en helhed af de fragmenter, man havde således, at han kunne gengive i verseform traditioner, som man ellers kun havde i prosaform som sagn. For videnskapen er hans arbejde derfor af mindre værdi, også fordi han brændte sine håndskrifter, men Kreutzwalds Kalevipoeg har haft stor national værdi for esterne. 

Han udgav også en samling estiske folkeeventyr og sagn, "Eesti rahwa ennemuistesed juttud" (oversat: "Det estiske folks forhistoriske beretninger", i 1866; tysk oversættelse af Friedrich Ferdinand Löwe 1869 og 1881) samt tidligere også af Alexander Heinrich Neus: Mythische und magische Heder der Ehsten (1854).

Anden halvdel af 1800-tallet var den tid, da det nationale estiske skriftsprog tog form. Takket være Kreutzwalds anstrengelser blev der gennemført et nyt retskrivingssystem, hvilket var blevet anbefalet af Eduard Ahrens og finnen A.I. Arwidsson.

Noter

Eksterne henvisninger 

Kreutzwald i Nordisk Familjebok/ Ugglan 

Folklorister
Digtere fra Estland
Personer fra Lääne-Virumaa
Læger
Karl Vollers

Karl Vollers (født 19. marts 1857, død 5. januar 1909) var en tysk orientalist.

Vollers var først en tid direktør for biblioteket i Kairo, derpå fra 1896 til sin død professor i Jena; hans arbejder behandler alle, med undtagelse af et populært værk om verdensreligionerne i deres historiske sammenhæng, emner fra den arabiske filologi; videnskabelig betydning havde hans påvisning af det vulgærarabiske sprogs ælde og dets indflydelse på Koranens sprogbrug.

Kilder 

 

Orientalister fra Tyskland
Bibliotekarer fra Tyskland
Ansatte ved Jena Universitet
Faglitterære forfattere fra Tyskland
Tyskere i 1800-tallet
Tyskere i 1900-tallet
Salmonsens